wickkiey/tamil-wikipedia-chunked huggingface dataset:
# ஆரூர் தமிழ்நாடன்

## படைப்புகள்

இவர் மரபுக் கவிதை, புதுக்கவிதை என இரண்டையும் எழுதுபவர்.
- இவரது முதல் கவிதை நூலான கற்பனைச் சுவடுகள், மு. கருணாநிதியின் அணிந்துரையோடு, இவரது 21-வது வயதில், வெளியானது. இந்த நூலை கவியரசர் பொன்னிவளவன் வெளியிட்டு பாராட்டுரைநிகழ்த்தினார்.
- இவரது ’சூரியனைப் பாடுகிறேன்’ என்ற வெண்பாவால் ஆன கவிதை நூலை, உவமைக் கவிஞர் சுரதா திருக்குவளையில் வெளியிட்டார். இது மு. கருணாநிதியைப் பற்றிய நூல் ஆகும்.
- நீ ஒருபகல், ஈரோடு தந்த இடி, சிறகுகளாகும் சிலுவைகள், உயிர் திருடும் உனக்கு, திக் திக் தீபிகா, கனவே கனவே எங்கே போனாய்? என்பது போன்ற பல்வேறு நூல்களையும் படைத்திருக்கிறார்.
- இவரது கவிதை, கோவை பாரதியார் பல்கலைக்கழகப் பாட நூலில் இடம் பெற்றிருக்கிறது.
# ஆரூர் தமிழ்நாடன்

## தொகுப்புகள்

- மறைந்த பாடலாசிரியர் நா.முத்துக்குமாரைப் பற்றிய கட்டுரைப் பதிவுகளை ‘ஆனந்த யாழ்’ என்ற தலைப்பில் தொகுத்திருக்கிறார்.
- இனிய உதயம் நேர்காணல்களை, இலக்கிய ஜாம்பவான்களின் இன்னொரு உலகம் என்ற தலைப்பில் தொகுத்து நூலாக வெளியிட்டுள்ளார்.
# ஆரூர் தமிழ்நாடன்

## விருது மற்றும் பட்டங்கள்

- தமிழ்நாடு கலை இலக்கியப் பெருமன்றத்தின் கவிதைத் தொகுப்புக்கான பரிசை, எட்டயபுரத்தில் நடந்த பாரதி நூறாண்டு விழாவில் பெற்றிருக்கிறார்.
- பாவேந்தர் நூற்றாண்டு விழாவில் தமிழக அரசின் பரிசுக் கவிஞராகத் தேர்ந்தெடுக்கப்பட்டு சிறப்பிக்கப்பட்டிருக்கிறார்.
- தொல். திருமாவளவன், இவருக்கு ’பெரியார் விருது’ வழங்கிச் சிறப்பித்திருக்கிறார்.
- சென்னை பரிவு அறக்கட்டளை, 2017-ல் தன் முதல் ’கவிக்கோ’ விருதை ஆரூர் தமிழ்நாடனுக்கு வழங்கி சிறப்பித்திருக்கிறது.
- தஞ்சை உலகத் தமிழ் மாநாட்டுக் கவிதைப் போட்டியிலிலும் (1995) அந்நாள் முதல்வர் ஜெயலலிதாவிடம் பரிசு பெற்றிருக்கிறார்.
# ஆரூர் தமிழ்நாடன்

## விருது மற்றும் பட்டங்கள்

### விருதுகள்

- ’கவிமாமணி’
- ’கவிப்புயல்’
- ’கவியருவி’
- ’பாவேந்தர் பட்டயம்’
# பிஷ்ஹாக் அருவி

**பிஷ்ஹாக் நீர்வீழ்ச்சி** அமெரிக்க மாநிலம் ஒரிகனின் க்ளாட்சோப் நாட்டில் உள்ள ஃபிஷ்ஹாக் க்ரீக் வழியாக அமைந்துள்ள ஒரு நீர்வீழ்ச்சி ஆகும்.,
இது 72 அடியுள்ள ஒரு பரந்த அடுக்கு நீா்வீழ்ச்சி. இது லீ வுடென் ஃபிஷ்ஹாக் நீர்வீழ்ச்சியின் பாதை மற்றும் பொழுதுபோக்கு தளத்தின் மைய ஈர்ப்பு ஆகும். இந்நீர்வீழ்ச்சி ஜுவல்லின் மெடோஸ் வனவிலங்கு பகுதியிலிருந்து. ஒரு மைல் துாரம் அமைந்துள்ளது. இப்பகுதி நெடுஞ்சாலை உள்ள ஜியெல் மற்றும் அஸ்டோரியாவிற்கும் 202 இடையே அமைந்துள்ளது.ஃபிஷ்ஹாக் நீர்வீழ்ச்சி ஓடுகின்ற அமைப்பானது அடுக்கப்பட்ட பேஸ்வால்ட் பத்திகள் போல ஒரு தடுப்பரணை உருவாக்குகிறது. இது கொலம்பியா ரிவர்ஸ் பாஸால்ட் போல ஒரே மாதிரியான அமைப்பு ஆகும். அது ஒரு பேஸ்வால்ட் பகுதியின் ஒரு பகுதியாக, மற்றும் ஓட்டர் பாறை மற்றும் ஹக் பாயிண்ட், போல அமைந்துள்ளது. கிழக்கு ஓரிகான் மற்றும் வாஷிங்டனில் இருந்து கிட்டத்தட்ட 300 மைல்களுக்கு அப்பால் பூமியின் மிக நீண்ட வரிசையில் இந் நீாிவீழ்ச்சி அமைந்துள்ளது. .
# காளான் சம்பா (நெல்)

**காளான் சம்பா** அல்லது **காலன் சம்பா** (*Kalan samba*) எனப்படும் இந்த நெல் வகை, ஒரு பாரம்பரிய நெல் வகையாகும்.
# காளான் சம்பா (நெல்)

## மருத்துவ குணம்

காளான் சம்பாவின் அரிசி உணவு சாப்பிடுவதால், மலை போன்ற அதீத உடற்பலம், பெருகுவதோடு, சில வாத ரோக(*சாத்தியரோகம், அசாத்தியரோகம், யாப்பியரோகம் என மூவகைப்பட்ட நோய்கள் உள்ளன*) நோய்களை போக்கி சுகத்தை அளிப்பதாக கூறப்படுகிறது
# காளான் சம்பா (நெல்)

## அகத்தியர் குணபாடம்

காளான் சம் பாவரிசி கல்லையொத்த மாபலத்தைக்</br>
கேளாம லேகொடுக்கும் கேளினும் – நீளும்</br>
அனிலத்தைப் போக்கிவிடும் ஆரோக்கி யத்தை</br>
நனிலத்தில் செய்துவிடும் நாடு</br>  
- **பொருள்:** இது உலுக்கு மலைபோன்ற உறுதியையும் நன்மயையும் உண்டாக்கும், சிற்சில வளிநோய்களை நீக்கும்.
# காளான் சம்பா (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# காட்டுகுறிச்சி

**இந்தியா,தமிழ்நாடு,தஞ்சாவூர் மாவட்டம்,பாபநாசம் தாலுக்காவில் காட்டுகுறிச்சி என்ற கிராமம் உள்ளது.**
# காட்டுகுறிச்சி

## விளக்கப்படங்கள்

காட்டுக்குறிச்சியில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை-657 ஆண்கள்- 316 மற்றும் பெண்கள்-341 . பாலின விகிதம் 1079ஆகஉள்ளது.  
<sup id="cxmwDA" tabindex="0">&#x5B;**&#x5D;</sup>. கல்வியறிவு விகிதம் 73.36 இருந்தது.
# திப்பிராஜபுரம்

**திப்பிராஜபுரம்** எனும் கிராமம் தமிழ்நாட்டில், தஞ்சாவூர் மாவட்டத்தில் கும்பகோணம் வட்டத்தில் உள்ளது. தென்னிந்தியாவில்பாய்கின்றதிருமலைராஜன்,முடிகொண்டான்ஆறுகள் இணையும்இடத்தின் அருகில் அமைந்துள்ளது இவ்வூரின் அருகே வலங்கைமான் நகரம் அமைந்துள்ளது. இக்கிராமத்தில் புகழ்பெற்ற விக்கிரம சோழேசுவரர், வரதராஜ பெருமாள் கோவில்கள் உள்ளது.
# திப்பிராஜபுரம்

## மக்கள்தொகை

திப்பிராஜபுரத்தில் 2001-ல் மக்கள்தொகை கணக்கெடுப்பின்படி, மொத்த மக்கட்தொகை 3560 ஆகும். இதில் ஆண்கள்- 1796 மற்றும் பெண்கள்-1764. பாலின விகிதம் 982 ஆகும். திப்பிராஜபுர கல்வியறிவு விகிதம் 76.4 ஆக இருந்தது.
# டெத் ஆஃப் எ சைக்கிளிஸ்ட்

***டெத் ஆஃப் எ சைக்கிளிஸ்ட்*** (Death of a Cyclist என்பது 1955 ஆம் ஆண்டு வெளிவந்த ஒரு எசுபானியத் திரைப்படமாகும். இப்படத்தை உவான் அந்தோனியோ பர்தெம் இயக்கினார். மேலும் இதில் இத்தாலிய நடிகை லூசியா போஸே நடித்தார், எல்ஸா ஃபார்கெகாஸ் ஸ்பானிஷ் மொழியில் டப் செய்தார். இப்படம் 1955 கான் திரைப்பட விழாவில் திரைப்பட விமர்சகர்களின் சர்வதேசக் கூட்டமைப்புப் பரிசை (FIPRESCI) வென்றது.
# டெத் ஆஃப் எ சைக்கிளிஸ்ட்

## கதை

படத்தின் தொடக்கத்தில், ஒரு இணையர் மகிழுந்தில் செல்கிறனர். ஆளற்ற சாலையில் விரைந்துசெல்லும் அந்த கார், மிதிவண்டியில் சென்ற மனிதன் ஒருவன்மீது மோதிவிடுகிறது. இளைஞன் இறங்கிச் சென்று பார்க்கிறான் அடிபட்ட மனிதனின் உயிர் ஊசலாடிக்கொண்டிருக்கிறது. உடனிருக்கும் பெண் அங்கிருந்து சென்றுவிடலாம் என இளைஞனைத் தூண்டுகிறாள். இருவரும் சென்றுவிடுகின்றார்கள். அடிபட்ட மனிதன் இறந்துவிடுகிறான். மறுநாள் நாளிதழில் இது செய்தியாகிறது. அவர்கள் இருவரும் காரில் சென்றதைப் பார்த்ததாகக் கலை விமரிசகன் ஒருவன் பார்த்துவிடுகிறான் அவன் அவர்களை, குறிப்பாக அந்தப் பெண்ணை மிரட்டுகிறான். மகிழுந்தில் வந்த இருவரும் கணவனும் மனைவியும் அல்ல. இருவரும் காதலர்கள். மகிழுந்தில் சென்ற ஆண் கல்லூரி ஒன்றில் பேராசிரியர். அந்தப் பெண்ணும் சமூக அந்தஸ்து பெற்ற ஒருவருடைய மனைவி. அந்தப் பெண்ணால் ஒரே நேரத்தில் ஒருவருடைய மனைவியாகவும் மற்றொருவருடைய காதலியாகவும் இருக்கிறாள். இரு உறவுகளின் அனுகூலங்களையும் அனுபவிக்க ஆசைப்படுகிறாள். காதல் உறவைத் தைரியமாக வெளியில் சொல்ல முடியவில்லை; மிகவும் ரகசியமாகப் பேணுகிறாள். அதனால்தான் அவள் மிரட்டப்படுகிறாள். அவர்களால் கொலையை மறைக்க முடிந்ததே ஒழிய அதன் குற்ற உணர்விலிருந்து தப்பித்துக்கொள்ள இயலாமல் தவிக்கின்றனர். விபத்துச் சம்பவம் நடந்ததற்கு மறு நாள் கல்லூரியில் மனக் குழப்பத்துடன் இருக்கும் பேராசிரியர் தன் மாணவி தேர்வில் தோற்றுப்போகக் காரணமாகிறார். ஒரு குற்றச் செயலை மறைத்ததால் தொடர்ந்துவரும் பல சம்பவங்கள் போர், காதல், காமம், திருமணம், சமூக அந்தஸ்து, மத நம்பிக்கை, மனசாட்சி போன்றவை பற்றிய தார்மிகக் கேள்விகளை எழுப்பும் வகையில் படமாக்கப்பட்டிருக்கின்றன.
# டெத் ஆஃப் எ சைக்கிளிஸ்ட்

## கதை

### விருதுகள்

**வெற்றி**
- கான் திரைப்பட விழா: சர்வதேசக் கூட்டமைப்புப் பரிசு (FIPRESCI Prize), Juan Antonio Bardem; 1955.
# கருப்பூர்,பட்டுக்கோட்டை தாலுக்கா

இந்தியா, தமிழ்நாடு, தஞ்சாவூர் மாவட்டம், பட்டுக்கோட்டை தாலுக்காவில் மதுக்கூர் பஞ்சாயத்து ஒன்றியத்தில் கருப்பூர் என்ற கிராமம் உள்ளது.
# கருப்பூர்,பட்டுக்கோட்டை தாலுக்கா

## விளக்கப்படங்கள்

கருப்பூரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1454 ஆண்கள்- 727 மற்றும் பெண்கள்- 727 . பாலின விகிதம் 1000 ஆக உள்ளது. கல்வியறிவு விகிதம் 75.93 ஆக இருந்தது.
# நந்தினி (செயற்பாட்டாளர்)

**நந்தினி ஆனந்தன்** (*Nandhini Anandhan*), தமிழ்நாடு முழுவதும் ஐந்து ஆண்டுகளாக மது எதிர்ப்பு இயக்கத்தை நடத்திவரும் சட்டக்கல்லூரி மாணவியாவார். இவர் தனது தந்தையாருடன் இணைந்து *மதுவால் ஏற்படும் தீமைகள்* குறித்து பொது இடங்களில் விழிப்புணர்வு இயக்கங்களை நடத்தி வருகிறார். இவரது போராட்டங்களுக்காக, 2016 ஆம் ஆண்டு வரையான நிலவரப்படி, 55 முறை கைது செய்யப்பட்டுள்ளார்..
# நந்தினி (செயற்பாட்டாளர்)

## மீனவர்களுக்கு ஆதரவாக போராட்டம்

ஒகி புயலால் பாதிக்கப்பட்ட மீனவர் குடும்பங்களை முதல்வர் நேரில் சந்தித்து மீட்பு பணிகளை மேற்கோள்ள வேண்டும் என்று வலியுறுத்தி சென்னையிலுள்ள முதலமைச்சர் இல்லம் முன்பாக சட்டக்கல்லுாரி மாணவி நந்தினி உண்ணாவிரதப் போராட்டம் மேற்கொள்ள முயன்றார். இதை அறிந்த காவல்துறையினர் 2017 ஆம் ஆண்டு திசம்பர் 7 அன்று கைது செய்து அழைத்துச் சென்றனர்.
# நந்தினி (செயற்பாட்டாளர்)

## முக்கியமான போராட்டங்கள்

நெல்லை கலெக்டரிடம் கந்துவட்டி கொடுமை தொடர்பாக பலமுறை மனு கொடுத்தும் நடவடிக்கை எடுக்காததால் கலெக்டர் அலுவலகம் முன்பு தனது 2 குழந்தைகள், மனைவியுடன் இசக்கிமுத்து என்பவர் தீக்குளித்தார். இந்த படுகொலைக்கு காரணமான நெல்லை கலெக்டரை கைது செய்யக்கோரி மதுரை நந்தினி தந்தை ஆனந்தனுடன் நெல்லை கலெக்டர் அலுவலகம் முன்பு போராட்டம் நடத்தினார்.
# ஏரிபுறக்கரை

**இந்தியா,தமிழ்நாடு,தஞ்சாவூர் மாவட்டம்,பட்டுக்கோட்டை தாலுக்காவில் ஏரிபுறக்கரை என்ற கிராமம் உள்ளது.**
# ஏரிபுறக்கரை

## விளக்கப்படங்கள்

ஏரிபுறக்கரை யின் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 3437 ஆண்கள்-1651 மற்றும் பெண்கள்-1786 . பாலின விகிதம் 1082 ஆக இருந்தது.. கல்வியறிவு விகிதம் 67.96 உள்ளது.
# சுவாசத்தின் வகைகள்

சுவாசத்தின் வகைகளானது ஆக்சிஜன் பயன்படுத்தப்படுகிறதா அல்லது பயன்படுத்தப்படவில்லையா என்ற அடிப்படையில் இரண்டு வகைகளாகப் பிரிக்கப்படுகிறது
# சுவாசத்தின் வகைகள்

### காற்றுள்ள சுவாசம்

பெரும்பாலான உயிரினங்களில் சுவாசத்தின்போது ஆக்சிசன் பயன்படுத்தபடுகிறது. ஆக்சிசன் பயன்படுத்தப்படும் சுவாசம் காற்றுள்ள சுவாசம் ஆகும். இது நான்கு படிநிலைகளில் நிகழும்
1. கிளைகாலிசிஸ்
1. பைருவிக் அமில ஆக்சிஜனேற்ற கார்பன் நீக்கம்
1. கிரெப் சுழற்சி
1. எலெக்ட்ரான் கடத்த சங்கிலி
# சுவாசத்தின் வகைகள்

### காற்றில்லா சுவாசம்

சில உயிரினங்களில் சுவாசத்தின் போது ஆக்சிசன் பயன்படுத்தப்படுவதில்லை. இது காற்றில்லா சுவாசம் எனப்படும். இது நொதித்தல் என்றும் அழைக்கப்படும்
எ கா :பால் தயிராகும் நிகழ்வு
# சித்தலிங்கையா

கவிஞர் **சித்தலிங்கையா** (*Siddalingaiah*, 1954 – 11 சூன் 2021) இவர் கன்னட மொழிக் கவிஞரும், தலித் இயக்கவாதியும், அரசியல்வாதியும் ஆவார். இவர் கன்னட தலித்பந்தயா இயக்கத்தில் பங்குபெற்று, தலித் மக்களுக்காக எழுதத் தொடங்கினார். இவர் பி. கிருசுனப்பாவுடன் இணைந்து தலித் சங்கர்சு சமித் என்ற இயக்கத்தைத் தொடங்கினார். 1994 ஆம் ஆண்டில் தனது 34ஆம் அகவையில் கருநாடக சட்டசபைக்குத் தேர்ந்தெடுக்கப்பட்டார்.  
இவர் 2006 முதல் 2008 வரை மாநில அமைச்சர் தகுதிக்கு இணையான கன்னட வளர்ச்சி ஆணையத்தின் தலைவராகப் பொறுப்பு வகித்தார்.  
இவர் காம்பி கன்னட பல்கலைக்கழகத்தின் ஆட்சிமன்றக் குழு உறுப்பினராகவும், கன்னடமொழித்துறையின் தலைவராகவும் இருந்துள்ளார். தலித் இயக்கத்தின் முக்கிய தலைவரும் அறிஞரும் கவிஞரும் ஆவார்..
# குனிசெரி

கேரளா மாநிலத்தில் குனிசெரி ஒரு சிறிய கிராமமாகும். இக்கிராமம் பாலக்காடு மாவட்டத்திற்குஉட்பட்டது. ஆலத்தூர் நகரத்திலிருந்து (சுமார் 7 கி.மீக்கு) அருகாமையில் உள்ளது. இரண்டுவேறுபட்ட கடவுள்கள்வீற்றிருக்கும் புகழ்பெற்ற கோயில்கள் அமைந்துள்ளதால்கினிசெரி கிராமம் புகழ் பெற்றுள்ளது. குனிசெரியின் பிரபலமான திருவிழா கும்மாட்டி ஆகும்.  உள்ளூர் தேவியான பூக்குளங்கரை அம்மாவின் பிறந்தநாளைகும்மாட்டிதிருவிழாவாக கொண்டாடுகின்றனர்.  இவ்விழா மீனா இலக்கினத்தில்புரட்டாதி நட்சத்திரத்தில் (இந்து நாள்காட்டியின்படி) கொண்டாடப்படுகிறது. இவ்விழாவின்மூலம்வரும் வருமானம் இக் கிராமத்திற்கு முக்கிய ஆதாரமாக உள்ளது, இக்கிராமம் ஒரு விசித்திரமான எளிய கிராமமாகும்.
# செயற்கை சிறுநீரகம்

சிறுநீரகம் உயிர் வாழ மிகவும் அவசியம். நோய் தொற்று, வயது, காயம்படுதல், சிறுநீரகத்திற்கு செல்லும் இரத்தத்தின் அளவுகுறைதல், ஆகியவை சிறுநீரகத்தின் செயல்பாட்டை குறைக்கும். இதன் விளைவாக உடலில் நச்சு கழிவுகள் அதிகமாகும். இது மரணத்திற்கே வழிவகுக்கும்.
# செயற்கை சிறுநீரகம்

### செயற்கை சிறுநீரகம்:

சிறுநீரகம் செயலிழந்தால் செயற்கை சிறுநீரகம் உயிர் காக்க பயன்படும். செயற்கை சிறுநீரகம் என்பது டயாலிசிஸ் எனும் முறையில் இரத்தத்தில் உள்ள கழிவு பொருள்களை நீக்கும் கருவியாகும். செயற்கை சிறுநீரகம் ஒரு புறம் மட்டுமே ஊடுருவி செல்லும் படலம் கொண்ட சிறு குழல்களை கொண்டதாகும்.
இதை டயலாசிங் என்னும் பிரிப்பு திரவத்தில் இனைக்கப்படும். இத்திரவம் இரத்தத்தில் உள்ள அதே அளவு சவ்வூடு பரவல் அழுத்தத்தைக் கொண்டிருக்கும். நோயாளியின் இரத்தம் இக்குழல்களின் வழியாக செலுத்தப்படும்போது, இச்செயல்பாட்டில் இரத்தத்தில் உள்ள கழிவு பொருள்கள் ஊடுருவல் முறையில் வெளியேற்றப்படும். கழிவு நீக்கம் செய்யப்பட்ட இரத்தம் மீண்டும் .நோயாளியின் உடலில் செலுத்தப்படும்.
இச்செயல்பாடு சிறுநீரகத்தின் செயல்பாட்டை ஒத்திருக்கிறது. இச்செயல்முறையில் சிறுநீரகத்தால் செயல்படும் 'மீண்டும் திரும்ப உறிஞ்சுதல்' மட்டும் நடைபெற இயலாது. சாதரணமாக நல்ல உடல் நிலையில் உள்ள மனிதரில் நாளொன்றுக்கு 180 லிட்டர் இரத்தம் சிறுநீரகத்தால் வடிகட்டப்படுகிறது. இதிலிருந்து நாளொன்றுக்கு 1-1.5 லிட்டர் அளவு கழிவு பொருள்கள் அடங்கிய நீர் சிறுநீராக வெளியேற்றப்படுது.
# எஸ். ஜோசப்

**எஸ். ஜோசப்** (எ) **ச. சோசப்** (*S. Joseph*, பிறப்பு: 1965) மலையாளத்தில் புதுக்கவிதை எழுதும் ஒரு இந்திய பின்நவீனத்துவக் காலக் கவிஞர். இவர் கேரளா எட்டுமனூர் அருகேயுள்ள பட்டிதனம் என்ற கிராமத்தில் பிறந்தார். இவர் சாமானிய மக்களின் பிரச்சனைக்களுக்காகவும், உழைக்கும் பாட்டாளி மக்களுக்காகவும் கவிதைகளைப் படைத்து வருகிறார். சமுதாயத்தின் கீழ்மட்டத்தில் உள்ளவர்களுக்கும், பொது மக்களுக்கும் ஏற்படும் சமகாலத்திய சிக்கல்கள் பற்றிய பல படைப்புகளை அவர் வெளியிட்டுள்ளார். இவரது ”உப்பன்டே கூவல் வரக்குன்னு” கவிதைத் தொகுப்பு 2012 இல் கேரள சாகித்ய அகாதமி விருது பெற்றது.
# எஸ். ஜோசப்

## கவிதைத்தொகுப்புகள்

- கருத்த கல்லு (கோட்டயம் டி.சி.புக்ஸ் 2000)
- மீன்காரன் (கோட்டயம் டி.சி.புக்ஸ் 2003)
- ஐடென்ட்டி கார்டு (கோட்டயம் டி.சி.புக்ஸ் 2005)
- உப்பன்டே கூவலு வரக்குன்னு கவிதைத் தொகுப்பு (கோட்டயம் டி.சி.புக்ஸ் 2011)
# கோம் ஆறு

ஜாக்ரோஸ் மலை மற்றும் நமக் ஏரி ஆகியஇடங்களில்இருந்துநீரைபெற்றுநதியாகபாய்கிறது. இந்தநதி ஈரான்நாட்டின்மிகப் பெரிய நதியாகும்.இந்நதி கோம் நகரைக் சூழ்ந்து கொண்டு கியோம்நகர்வரை பாய்கிறது. மேலும் குரேஹ் சூவுநதியுடன் சேர்ந்து சுமார் 400 கி.மீ. (250 மைல்) நீளம்வரைபாய்கிறது. இந்நீர் நிலை 312 m³ / s மற்றும் 4 m³ / s க்கு இடையில் மிகவும் வலுப்பெற்றுகாணப்படுகிறது. இவ்வலுவிற்குகாரணம் பாசனத்திற்காக நீரை எடுத்துக் கொள்வதன் விளைவாகும்.
# நிறமாலை

**நிறமாலை** என்பது வெள்ளொளியானது நிறப்பிரிகை அடைவதால் உருவாகுவது ஆகும்.
# நிறமாலை

### நிறப்பிரிகை:

கூட்டு ஒளியில் உள்ள பல்வேறு வண்ணங்கள் தனித்தனியாக பிரியும் நிகழ்வு நிறபிரிகை எனப்படும்.
முப்பட்டகம் ஒன்றில் வெள்ளொளி செல்லும் போது நிறப்பிரிகையடைந்து ஏழு நிறங்களாக நிறப்பிரிகை அடைகிறது .இது vibgyor எனப்படும்
# நிறமாலை

### நிறங்களின் தொகுப்பு

நிறங்களின் தொகுப்பு (vibgyor) நிறமாலை என்று அழைக்கபடுகிறது.  
v-violet-ஊதா  
i-indigo-கருநீலம்  
b-blue-நீலம்  
g-green-பச்சை  
y-yellow-மஞ்சள்  
o-orange-ஆரஞ்சு  
r-red -சிவப்பு
# தரவளவியல்

**தரவளவியல்** *(Qualimetry)* என்பது ஒரு விஞ்ஞான துறையாகும். ஒரு பொருள் அல்லது செயல்முறை அது இயற்கையானதோ அல்லது மனிதத் தயாரிப்போ, உழைப்பால் உருவானதோ அல்லது இயற்கையின் தயாரிப்போ, வாழ்வதோ அல்லது உயிரற்றதோ, எந்தவொரு பொருளாக இருந்தாலும் அதன் தரத்துடன் தொடர்புடைய முறைகள் மற்றும் பிரச்சினைகளை இத்துறை ஆய்வு செய்கிறது .
தரங்களின் அளவுகளை உறுதிப்படுத்தும் இந்த அறிவியல் கோட்பாடு முன்னாள் உருசியாவில் கி.கி.அசுகால்டோவால் உருவாக்கப்பட்டது . தற்பொழுது உருசிய தரநிலைகளை மேம்படுத்துவதற்குப் பயன்படுத்தப்படுகிறது .
# தரவளவியல்

## கலந்துரையாடல்கள்

தரவளவியல் என்ற சொல் quale (என்ன வகை என்ற பொருள் கொண்டது) என்ற இலத்தீன் மொழிச் சொல்லிலிருந்து பெறப்பட்டதாகும். எந்தவொரு வகையான பொருளின் தரத்துடன் தொடர்புடைய முறைகள் மற்றும் பிரச்சினைகளை ஆராயும் இவ்விஞ்ஞாசானத்துறை முதன்முதலில் 1968 ஆம் ஆண்டில் பயன்படுத்தப்பட்டது. இந்த முன்னெடுப்பானது சர்வதேச அறிஞர்களின் மாசுகோ, ஓசுலோ, வர்னா, யெரெவான், மாட்ரிட்டு, தாலின் மாநாடுகளில் முழுமையாகவோ அல்லது பகுதியாகவோ தரவளவியல் பிரச்சினைகள் குறித்த விவாதங்களுக்கு அர்ப்பணிக்கப்பட்டது.
பல நாடுகளின் விஞ்ஞான மற்றும் பொறியியல் சொற்களஞ்சியங்களில் படிப்படியாக தரவளவியல் என்ற சொல் படிப்படியாக அனுமதிக்கப்பட்டது. கூகுள் நிறுவனத்தின் கூற்றுப்படி பல்லாயிரக்கணக்கான குறிப்புகள் மற்றும் வெளியீடுகள் 32 மொழிகளில் இந்த தரவளவியல் என்ற சொல் காணப்படுகிறது
# அல்லைல் புரோமைடு

**அல்லைல் புரோமைடு** *(Allyl bromide)* என்பது ஒரு கரிம ஆலைடு ஆகும். இதை 3-புரோமோபுரோப்பீன் என்ற பெயராலும் அழைக்கலாம். பலபடிகள், மருந்தாக்கப் பொருட்கள் மற்றும் இதர கரிமச் சேர்மங்களை தொகுப்பு முறையில் தயாரிப்பதற்கு அல்கைலேற்றக் காரணியாக இச்சேர்மம் பயன்படுகிறது. இயல்பாகவே அல்லைல் புரோமைடு அடர்ந்த, காரமான, நிலைத்த நெடியையுடைய ஒரு தெளிந்த திரவம் ஆகும். அல்லைல் குளோரைடைக்காட்டிலும் வினைத்திறன் அதிகம் கொண்டிருந்தாலும் அல்லைல் புரோமைடு அதிக செலவு அளிக்கக்கூடியதாகும். இந்த பரிசீலனை அதன் பயன்பாட்டிற்கு வழிகாட்டுகிறது.  
பொதுவாக அல்லைல் புரோமைடு ஓர் எலக்ட்ரான் கவர் அல்லைலேற்ற முகவராகும். இதனுடன் தனிமநிலை துத்தநாகத்தைச் சேர்த்து சூடுபடுத்துவதன் மூலம் அல்லைல் துத்தநாக புரோமைடைத் தயாரிக்கலாம்.
# பார்வதிபுரம் வருவாய் பிரிவு

**பார்வதிபுரம் வருவாய் பிரிவு** (அல்லது பார்வதிபுரம் பிரிவு) இந்திய மாநிலமான ஆந்திர மாநிலத்தின் விஜயநகர மாவட்டத்தின் ஒரு நிர்வாகப் பிரிவாகும். ஒருவருவாய்துறைக்கு பதினைந்து மண்டலங்கள் வீதம் இந் நிர்வாகத்தின் கீழ் இரண்டு வருவாய் பிரிவுகள் இயங்குகின்றன. [1] இவ் வருவாய் பிரிவின் தலைமைச் செயலகம் பார்வதிபுரத்தில் அமைந்துள்ளது.
# பார்வதிபுரம் வருவாய் பிரிவு

## நிருவாகம்

இவ் வருவாய் பிரிவின் கீழ் நிர்வகிக்கப்படும் 15 மண்டலங்களுக்கான [1] தற்போதைய வருவாய் பிரிவு அலுவலர் ஜே.வெங்கட்டா ராவ் ஆவார். [2]
# பார்வதிபுரம் வருவாய் பிரிவு

## மேலும் பார்க்கவும்

ஆந்திரப் பிரதேசத்தில் வருவாய் பிரிவுகளின் பட்டியல்  
ஆந்திரப் பிரதேசத்தில் மண்டலங்களின் பட்டியல்
# பார்வதிபூரம் நகராட்சி

**இந்தியாவில் உள்ள ஆந்திர மாநிலத்தில் பார்வதிபூரம் நகராட்சிஅமைந்துள்ளது. பார்வதிபுரம் நகராட்சி ஒரு உள்ளூர் சுய-அரசு ஆகும். இது ஒரு முதல் தர நகராட்சி என வகைப்படுத்தப்பட்டுள்ளது. [1]**
# பார்வதிபூரம் நகராட்சி

## நிர்வாகம்

1959ஆம்ஆண்டுஇந் நகராட்சி 30.24 கி.மீ. 2 (4.34 சதுர மைல்) பரப்பளவில் 30 தேர்தல் வார்டுகள் கொண்டு அமைக்கப்பட்டது. [1] [2] நகரின் தற்போதைய நகராட்சி ஆணையர் டி.நரசிங்க ராவ் ஆவார். [3]
# பார்வதிபூரம் நகராட்சி

## மேலும் பார்க்கவும்

- List of municipalities in Andhra Pradesh
# இந்துபாலா சுகாதியா

**இந்துபாலா சுகாதியா** (*Indubala Sukhadia*) (2 ஜூலை 1921 – 8 மே 1999) என்பவர் ராஜஸ்தான் மாநில அரசியல்வாதி ஆவார். இவர் மறைந்த ராஜஸ்தான் முன்னாள் முதல்வர்மோகன்லால் சுகாதியாவின் மனைவி ஆவார்.இந்திய தேசிய காங்கிரசு கட்சியைச் சேர்ந்த இவர் உதயப்பூர்மக்களவைத் தொகுதியிலிருந்துநாடாளுமன்ற உறுப்பினராகத் தேர்ந்தெடுக்கப்பட்டார்.இவர் 1999 ஆம் வருடம் மே மாதம் 9 ஆம் தேதி மாரடைப்பால் காலமானார். முழு அரசு மரியாதையுடன் நடைபெற்ற இந்துபாலா சுகாதியாவின் இறுதிச்சடங்கில் அப்போதைய ராஜஸ்தான் முதலமைச்சர் அசோக் கெலாட் உள்ளிட்ட முக்கியப் பிரமுகர்கள் கலந்துகொண்டனர்.
# மருத்துவர் குருசாமி

**மருத்துவர் குருசாமி** அல்லது *எம். ஆர். குருசாமி முதலியார்* (*Dr. M. R. Guruswami Mudaliar*) (1880–1958) என்பவர் 20 ஆம் நூற்றாண்டின் முதற்பாதியில் சென்னையில் மருத்துவராகப் பணியாற்றியவராவார்.
# மருத்துவர் குருசாமி

## பிறப்பு

மருத்துவர் குருசாமி, கருநாடக மாநிலத்தில் பெங்களூரு அருகில் உள்ள *நீலமங்கலா* என்ற சிற்றூரில் பிறந்தார். இவர் 1880 ஆம் ஆண்டு நவம்பர் மாதம் ஏழாம் தேதி பிறந்தார்.இவருடைய பெற்றோர் இராமசாமி முதலியார்; துர்கா அம்மையார் ஆவர்.
# மருத்துவர் குருசாமி

## கல்வி

மருத்துவர் குருசாமி மைசூரில் பள்ளிக்கல்வியை முடித்தார். உயர்நிலைப் பள்ளிப்படிப்பை சீரங்கப்பட்டணத்து பள்ளியில் படித்தார். பெங்களூர் சென்டிரல் கல்லூரியில் தன் இளங்கலைப் பட்டப்படிப்பையும், சென்னை மருத்துவக் கல்லூரியில் மருத்துவப்படிப்பும் பயின்றார். இராசகோபாலாச்சாரி இவரது கல்லூரி நண்பராவார்.
# மருத்துவர் குருசாமி

## சிறப்பு

மருத்துவர் குருசாமி அறுவை மருத்துவத் தேர்ச்சிக்கென *சிப்பர் பீல்டு* என்ற தங்கப் பதக்கம் பெற்றார். 1910 ஆம் ஆண்டு கதிரியக்கத் துறையில் சிறப்புப் பயிற்சியை *டேராடூன்* சென்று பெற்றார். 1916 ஆம் ஆண்டு *மருந்தர்* நிலைக்கு உயர்ந்தார். 1920 ஆம் ஆண்டு *எம்.டி* பட்டம் பெற்ற முதல் **தமிழர்** என்ற சிறப்பு பெற்றார். இதே ஆண்டு மருத்துவர் குருசாமி **மெட்டீரியா மெடிக்கா** என்ற மருத்துவ நூலின் பொறுப்பை ஏற்ற முதல் **இந்தியர்** என்ற சிறப்பைப் பெற்றார். சென்னைப் பொது மருத்துவமனையின் தலைமை மருத்துவர் பொறுப்பேற்ற முதல் இந்தியரும் இவரே.
# மருத்துவர் குருசாமி

## இறப்பு

1958 ஆம் ஆண்டு சூன் மாதம் 26 ஆம் தேதி மருத்துவர் குருசாமி மரணமடைந்தார்.
# மருத்துவர் குருசாமி

## நினைவுச் சின்னங்கள்

- 1962 ஆம் ஆண்டு சென்னை மருத்துவக் கல்லூரியின் முகப்பில் மருத்துவர் குருசாமியின் முழுஉருவச்சிலை தமிழக அரசால் நிறுவப்பட்டது.
- சென்னையில் சேத்துப்பட்டையும் கீழ்ப்பாக்கத்தையும் இணைக்கும் பாலம் இவரது பெயரால் அழைக்கப்படுகிறது. சேத்துப்பட்டுப் பகுதியில் உள்ள மருத்துவர் குருசாமி சாலையும் இவரது நினைவுச் சின்னமாகும்.
- இந்திய அஞ்சல் துறை இவரைச் சிறப்பிக்கும் வகையில் ஒரு சிறப்பு அஞ்சல் உறையை வெளியிட்டது.
- டாக்டர் குருசாமி முதலியார் மேல்நிலைப் பள்ளி, சென்னை 1, இவரது நினைவாகப் பெயரிடப்பட்டுள்ளது.
# மருத்துவர் குருசாமி

## வெளியிணைப்புகள்

- Madras Musings
- Chennaimadras_blog
# கான்லே விளைவு

ஒளியை உருவாக்கும் அணுக்கள், காந்தப்புலத்தில் ஒரு குறிப்பிட்ட திசையில் செல்லும் போது, ஒளியின் **முனைவாக்கல்** (Polarization) அளவு குறைகிறது. இதில் ஒளியானது ஏற்கனவே முனைவாக்கல் பெற்ற ஒளியால் தூண்டப்பெறுகிறது. இதுவே **கான்லே விளை'வு** (*Hanle effect*) ஆகும். இது வானியலில், காந்த சக்தியின் அளவைக் கண்டறியப் பயன்படுகிறது.  
1924 ஆம் ஆண்டு **வில்கெம் கான்லே** Zeitschrift für Physik என்ற ஆய்வு நுாலில் இதைப் பற்றி முதலில் விளக்கினார். குவாண்டம் இயங்கியலில் இவ் விளைவை அறிந்து கொள்ள பல ஆய்வுகள் மேற்கொள்ளப்பட்டன.
# கான்லே விளைவு

## பயன்பாடு

- கான்லே விளைவின் மூலம் சூரியனிலிருந்து வரும் ஒளியின் அளவை ஆய்வு செய்வதன் மூலம் சூரியனின் காந்த ஆற்றலைக் கணக்கிட முடிகிறது.
- வானியலில் முனைவாக்கல் (Polarization in astronomy) நட்சத்திரங்களிலுள்ள வாயுக்களை அறிய உதவுகிறது.
- வரைவு நிறமாலை (Imaging spectroscopy) அண்டத்திலுள்ள பொருட்களைக் கண்டறிய உதவுகிறது.
# கிருஷ்ணபுரம், தஞ்சாவூர்

** இந்தியா<nowiki/>வில் உள்ள தமிழ் நாட்டில் கிருஷ்ணபுரம்என்றகிராமம்உள்ளது.இக் கிராமம் தஞ்சாவூர் மாவட்டத்தில் உள்ள ஓரத்தநாடு தாலுக்காவுக்கு உட்பட்டது.**
# கிருஷ்ணபுரம், தஞ்சாவூர்

## விளக்கப்படங்கள்

2001 ஆம் ஆண்டு மக்கள் தொகை கணக்கெடுப்பின்படி, கிருஷ்ணபுரத்தில் மொத்தம் 895 பேர்உள்ளனர்.அதில் 459 பேர் ஆண்களும் 436 பேர் பெண்களும் உள்ளனர். இக் கிராமத்தின் பாலின விகிதம் 950மற்றும் கல்வியறிவு விகிதம் 59.51விழுக்காடு ஆகும்.
# ஜியோமிச்சி மலை

**'ஜியோமிச்சி** தென் மத்திய ஆசியாவில் உள்ள இமயமலையின் கிழ் இம்மலை உள்ளது. 4,523 அடி (4,427 மீ) உயரத்தில் உயர்ந்து நிற்கிறது. இம் மலை வட இந்திய மாநிலமான சிக்கிம், பூட்டான் மற்றும் திபெத் ஆகிய இடங்களுக்கு இடையேயான முக்கோணப் புள்ளியில் அமைந்திருக்கிறது
# ஜியோமிச்சி மலை

## மேற்கோள்

.
# கிருஷ்ணபுரம், திரிச்சூர்

இந்தியாவில் உள்ள கேரளா மாநிலத்தில் கிருஷ்ணபுரம்என்பது திரிச்சூர் நகரில் அமைந்துள்ள ஒரு குடியிருப்பு பகுதியாகும். கிருஷ்ணபுரம் குடியிருப்பு பகுதி திரிச்சூர் முனிசிபல் கார்ப்பரேட்டின் வார்டு எண் 19 ஆகும்.
[1] [2]
# கிருஷ்ணபுரம், திரிச்சூர்

## மேலும் பார்க்கவும்

- Thrissur
- Thrissur District
- List of Thrissur Corporation wards
# இருட்டு மின்னோட்டம் (இயற்பியல்)

இயற்பியலிலும், மின்னணுப் பொறியியலிலும், **இருட்டு மின்னோட்டம்** (*dark current*) என்பது ஒளிக்காணிக் கருவிகளான ஒளி பெருக்கிக் குழாய், ஒளிடையோடு போன்றவற்றில் ஒளியணுக்கள் இல்லாத நிலையிலும் மிகக் குறைவான அளவில் உருவாக்கப்படும் மின்னோட்டம் ஆகும். எந்தவொரு கதிர் இயக்கமும் நுழையாத நிலையிலும் மின்னூட்டங்கள் உருவாக்கப்படுகிறது.  
சாதாரண டையோடுகளில் காணப்படும் "பின்னோக்குச் சார்பு கசிவு மின்னோட்டம்" (reverse bias leakage current) அனைத்து வகை டையோடுகளிலும் உருவாக்கப்படுகிறது. இயக்கமில்லாத பகுதியில் (Depletion region) இலத்திரன்கள் மற்றும் மின்துளைகள் ஆகியவற்றிற்கிடையே இயைபிலா இயக்கத்தால் பின்னோக்குச் சார்பு கசிவு மின்னோட்டம் உருவாகிறது.  
மின்னுாட்டங்களின் உருவாக்கம் என்பது இயக்கமில்லாத பகுதியிலுள்ள படிகக்குறைபாட்டைப் (Crystallographic defect) பொறுத்தது. இப் பண்பினால் இருட்டு மின்னோட்ட நிறமாலை உருவாக்கும் பட்டை வரைபடம் படிகக்குறைபாட்டைக் கண்டறிய உதவுகிறது.  
மின்னூட்ட இணைப்புக் கருவிகளில் (Charge-coupled device) தோற்றுரு உணரிகளில் (Image sensor) ஏற்படும் இரைச்சல்களுக்குக் காரணமாக இருட்டு மின்னோட்டம் உள்ளது.
# 2319 அலுமினியக் கலப்புலோகம்

**2319 அலுமினியக் கலப்புலோகம்**) *(2319 Aliminium alloy)* என்பது அலுமினியத்தின் உலோகக் கலவையாகும். இக்கலப்புலோகத்தில் தாமிரம் (5.8–6.8%) உலோகக் கலவையாக்கும் உலோகமாகக் கலந்துள்ளது. மேலும் இக்கலப்புலோகத்தில் சிலிக்கன் ≤0.20%, இரும்பு ≤0.30%, மாங்கனீசு 0.20–0.40%, மக்னீசியம் ≤0.02%, துத்தநாகம் ≤0.10% , தைட்டானியம் 0.10–0.20%, வனேடியம் 0.05–0.15% , சிர்க்கோனியம் 0.10–0.25%, பெரிலியம் ≤0.0003% மற்றும் 0.15% வரை நுண்ணளவுத் தனிமங்கள் சேர்ந்துள்ளன. 2319 அலுமினியக் கலப்புலோகத்தின் அடர்த்தி 2840 கி.கி/மீ3 ஆகும். இக்கலப்புலோகம் முதன் முதலில் அமெரிக்காவில் 1958 ஆம் ஆண்டில் பதிவு செய்யப்பட்டது.  
2319 அலுமினியக் கலப்புலோகம் குறிப்பாக வில் பற்றவைப்பு மின்முனைகளில் அல்லது 2219 அலுமினியக் கலப்புலோகத்துடன் சேர்த்து செய்பொருட்களில் நிரப்புப் பொருளாகப் பயன்படுத்தப்படுகிறது.
# சரித்திர மாளிகை, அமரவிளை

**சரித்திர மாளிகை** (Charitra Malika) என்பது தமிழகத்தின் கன்னியாகுமரி மாவட்ட எல்லையில் கேரள மாநிலம் அமரவிளை என்ற ஊரில் உள்ள ஒரு அருங்காட்சியகமாகும். இந்த அருங்காட்சியகம் நாகர்கோவில் - திருவனந்தபுரம் தேசிய நெடுஞ்சாலையில் களியக்காவிளையை தாண்டி உள்ள, அமரவிளை பேருந்து நிறுத்தத்தில் இருந்து 300 மீட்டர் தொலைவில் உள்ளது.
# சரித்திர மாளிகை, அமரவிளை

## வரலாறு

திருவிதாங்கூர் சமஸ்தான தலைநகரை இரணியலில் இருந்து 1629 இல் பத்மநாபபுரத்துக்கு மாற்றப்பட்டது. அப்போது பத்மநாபபுரம் அரண்மனையின் அருகே மன்னர் குடும்பத்தின் பிரத்யேக தேவைக்காக அங்கோல் என்னும் சுற்று மாளிகை அமைக்கப்பட்டது. பிற்காலத்தில் அங்கோல் மாளிகையில் இருந்த பொருள்கள் சிதலமடைந்து, அவை ஏலம் விடப்பட்டன. அப்பொருட்களை அமரவிளையைச் சேர்ந்த ஒரு குடும்பத்தினர் ஏலத்தில் எடுத்து, பொக்கிஷமாய் பாதுகாத்துவந்தனர். அக்குடுத்பத்தின் தற்கால தலைமுறையைச் சேர்ந்த அபிலாஷ் என்பவரும் திருவிதாங்கூர் மன்னர் காலத்து ஆவணங்களையும் சுதந்திரத்துக்கு முந்தைய அரிய பொக்கிஷங்களையும் சேகரித்துவந்துள்ளார்.  
இந்த பொருட்களின் சிறப்பை அனைவரும் அறியவேண்டி அமரவிளையில் ஒரு இடத்தை அபிலாஷ் வாங்கி, அங்கே பழமை மாறாமல் கேரள கட்டடக்கலையில் ஒரு மாளிகையை 21 ஆயிரம் சதுர அடியில் உருவாக்கினர். அதுனுள்ளே, இவர்களின் சேகரிப்பில் இருந்த அரிய பொக்கிஷங்கள் அனைத்தையும் காட்சிப்படுத்தியுள்ளனர்.
# சரித்திர மாளிகை, அமரவிளை

## காட்சிப்படுத்தப்பட்ட பொருட்கள்

இங்கு மொத்தம் 3,600 பழங்கால பொருள்கள் இருக்கின்றன. மேலும் இங்கு காமராஜர் நாகர்கோவில் இடைத்தேர்தலில் போட்டியிட்டபோது பிரச்சாரம் செய்ய பயன்படுத்திய மாட்டுவண்டியும், குளச்சல் பகுதிக்கு வந்த மகாத்மா காந்தி பயணித்த மாட்டுவண்டியும். மேலும் காந்தி பேசிய மைக்குகள், அக்கால, மீனவர்கள் பயன்படுத்திய வல்லம், மனிதர்களால் இயக்கப்பட்ட எண்ணெய் செக்கு, அக்கால எழுத்தாணி, நாராயணம் என எழுதுபொருள்கள், மற்றும் பலவகை சுவடிகள், திருவிதாங்கூர் அரண்மனையில் பயன்படுத்திய ஆழாக்கு, உழக்கு, நாளி, மரக்கால் உள்ளிட்ட அளவைப் பொருட்கள், வேலைப்பாடுகள் கொண்ட அம்மி, ஆட்டுக்கள், சந்தனக்கட்டையால் செய்யப்பட்ட இருக்கை, இரட்டைக்கால் பீடம், அந்தக் காலத்து அஞ்சல் பெட்டிகள் போன்ற பல பொருட்கள் காட்சிப்படுத்தப்பட்டுள்ளன.
# இந்திய கடவுச்சீட்டு

12 திசெம்பர் 2022 நிலவரப்படி, 7.2 சதவிகிதம் (தோராயமாக 96 மில்லியன்) இந்தியக் குடிமக்கள் செல்லுபடியாகும் கடவுச்சீட்டைக் கொண்டுள்ளனர், கேரளாவில் அனைத்து இந்திய மாநிலங்களிலும் விட அதிக கடவுச்சீட்டு வைத்திருப்பவர்கள் உள்ளனர். முன்னதாக, அதிக நேரம் எடுத்துக்கொள்ளும் மற்றும் சிக்கலான செயல்முறை மற்றும் முக்கிய நகரங்களில் மட்டுமே அமைந்துள்ள கடவுச்சீட்டு வசதி மையங்களுக்கு மட்டுப்படுத்தப்பட்ட அணுகல் காரணமாக மக்கள் மத்தியில் கடவுச்சீட்டுகள் பிரபலமாக இல்லை. மையங்களின் விரிவாக்கம் மற்றும் தொழில்நுட்ப மேம்பாடுகளுடன், அதிகரித்த அவுட்சோர்ஸிங் மற்றும் நடுத்தர வர்க்கம் விரிவடைவதால், சதவீதம் உயரும் என எதிர்பார்க்கப்படுகிறது.
# இந்திய கடவுச்சீட்டு

## வகைகள்

- **சாதாரண கடவுச்சீட்டு**: கருநீல நிற அட்டை இடப்பட்டிருக்கும் இவ்வகை கடவுச்சீட்டு கல்வி, சுற்றுலா, தொழில் ஆகியவற்றுக்காக பிற நாடுகளுக்கு சென்று வரும் பொது மக்களுக்கு வழங்கப்படுகிறது. கடவுச்சீட்டைப் பெற விரும்புபவரின் வசதிக்கு ஏற்ப 36 பக்கங்களோ, 60 பக்கங்களோ இருக்கும். அதற்கேற்ப கட்டணத்தைச் செலுத்த வேண்டும்.
- **அதிகாரப்பூர்வ கடவுச்சீட்டு** : வெள்ளை அட்டை இடப்பட்டிருக்கும் இவ்வகையை இந்திய அரசை முன்னிறுத்தும் அதிகாரிகள் பெறலாம்.
- **சிறப்பு கடவுச்சீட்டு** : அரக்கு நிற அட்டை கொண்ட இவ்வகை கடவுச்சீட்டுகள் இந்திய உயர் அதிகாரிகளுக்கும், இந்தியத் தூதர்களுக்கும் வழங்கப்படும்.
# இந்திய கடவுச்சீட்டு

## தோற்றம்

அட்டைகளில் கருப்பு நிறப் பின்புலத்துள் தங்க நிற எழுத்துகளில் விவரங்கள் எழுதப்பட்டிருக்கும்.
# இந்திய கடவுச்சீட்டு

## தோற்றம்

### அடையாள விவரங்கள்

- சுய விவர பக்கத்தில் பின்வரும் தகவல்கள் உள்ளன:
- வகை: **P**- "**தனிப்பட்ட**" என்பதன் சுருக்கம், அது **தூதரக** அல்லது **சேவை** கடவுச்சீட்டாக இருந்தால் அது "**D**" அல்லது "**S**" என பட்டியலிடப்பட்டுள்ளது
- குறியீடு: ("இந்தியா" க்கு **IND** என பட்டியலிடப்பட்டுள்ளது)
- தேசியம்: **भारतीय / INDIAN**
- கடவுச்சீட்டு எண்
- பின்பெயர்
- கொடுக்கப்பட்ட பெயர்(கள்)
- பிறந்த தேதி
- பால்
- பிறந்த இடம்
- வழங்கப்பட்ட இடம்
- வழங்கப்பட்ட நாள்
- காலாவதியாகும் நாள்
- கடவுச்சீட்டு வைத்திருப்பவரின் புகைப்படம்
- கடவுச்சீட்டு வைத்திருப்பவரின் பேய் படம் (2013 முதல் வழங்கப்பட்ட கடவுச்சீட்டுகள் மட்டுமே)
- கடவுச்சீட்டு வைத்திருப்பவரின் கையொப்பம்
- இயந்திரம் படிக்கக்கூடிய கடவுச்சீட்டு மண்டலத்துடன் (MRZ) தகவல் பக்கம் முடிவடைகிறது..
- கடவுச்சீட்டு புத்தகத்தின் முடிவில் உள்ள மக்கள்தொகையியல் பக்கத்தில் பின்வரும் தகவல்கள் உள்ளன:
- தந்தை அல்லது சட்டப்பூர்வ பாதுகாவலரின் பெயர்
- தாயின் பெயர்
- வாழ்க்கைத்துணையின் பெயர்
- முகவரி
- வழங்கப்பட்ட தேதி மற்றும் இடத்துடன் கூடிய பழைய கடவுச்சீட்டு எண்
- கோப்பு எண்
# இந்திய கடவுச்சீட்டு

## இதனையும் காண்க

- இந்தியாவின் அடையாள ஆவணங்கள்
- இந்தியக் குடியுரிமையாளர்களுக்கான நுழைவிசைவுத் தேவைகள்
# பி. பி. சௌதரி

**பி. பி. சௌதரி**(பிறப்பு: 12 ஜூலை 1953) (நாடாளுமன்ற உறுப்பினர், பாலி, மக்களவைத் தொகுதி- ராஜஸ்தான் ) என்பவர் தற்போது நரேந்திர மோதி தலைமையிலான 2014 - 2019 இந்திய நடுவண் அரசின் நிருவாகத்தில் சட்டம் மற்றும் நீதித்துறை, மின்னணு மற்றும் தகவல் தொழில்நுட்பம் ஆகிய இரு துறைகளின் இணை அமைச்சராகப் பணியாற்றி வருகிறார். நாடாளுமன்ற கூட்டுக்குழுக்கள் மற்றும் பல்வேறு நிலைக்குழுக்களில் தலைவராகவும், உறுப்பினராகவும் இருந்துள்ளார். பாரதிய ஜனதா கட்சியைச் சேர்ந்த இவர் 2014 ஆம் ஆண்டு நடைபெற்ற இந்திய பொதுத் தேர்தலில் ராஜஸ்தான் மாநிலம் பாலி மக்களவைத் தொகுதியில் 4,00,000 வாக்குகள் வித்தியாசத்தில் வெற்றி பெற்றார்.இவர் ஒரு வழக்கறிஞரும் ஆவார்.
# எலெக்ட்ரான் (ஏவூர்தி)

**எலெக்ட்ரான்** ஏவூர்தி (Electron) இரண்டு நிலைகளைக் கொண்டது. இது சிறு செயற்கைக் கோள்களை ஏவும் வண்ணம் வடிவமைக்கப்பட்ட ஏவூர்தி ஆகும். அமெரிக்காவின் *ராக்கெட் லேப்* எனும் நிறுவனம் வணிக ரீதியில் 150 கி.கி எடையுடைய செயற்கைக் கோள்களை ஏவும் பொருட்டு இவ்வேவூர்தியை உருவாக்கியது. 2016 டிசம்பர் அன்று ஏவூர்தியானது செலுத்தத் தகுதியான நிலையை எட்டிவிட்டதாக அறிவிக்கப்பட்டது.
# எலெக்ட்ரான் (ஏவூர்தி)

## ஏவுதல்

25 மே 2017 அன்று செய்யப்பட்ட முதல் சோதனை ஏவுதலில் இதனால் தேவையான உயரத்தை எட்ட இயலவில்லை. ஆனாலும் ஏவூர்தியின் செயல்பாடு திருப்தியளிப்பதாக அறிவிக்கப்படது.
# எலெக்ட்ரான் (ஏவூர்தி)

## தொழில் நுட்ப விபரங்கள்

எலெக்ட்ரான் ஏவூர்தியின் இரு நிலைகளும் ஒரே விட்டத்தைக் கொண்டவை (1.2 மீ, 3 அடி 11 அங்குலம்). இவற்றின் எரிபொருளாக தூய்மையாக்கப்பட்ட மண்ணெண்ணெய் மற்றும் திரவ ஆக்ஸிஜன் பயன்படுத்தப்படுகிறது. இந்த ஏவூர்தியின் முதல் நிலையில் ஒன்பது *ரூதர்போர்டு* இயந்திரங்களும் இரண்டாம் நிலையில் ஒரு *வெற்றிட ரூதர்போர்டு* இயந்திரமும் பொருத்தப்பட்டிருக்கும். கரிமம் கொண்டு எடை குறைவாக இந்த ஏவூர்தி தயாரிக்கப்பட்டுள்ளது.
# எலெக்ட்ரான் (ஏவூர்தி)

## தயாரிப்பின் நோக்கம்

எலெக்ட்ரான் ஏவூர்தி 150 கிலோகிராம்கள் எடையுடைய சிறு செயற்கைக்கோள்களை *சூரிய ஒத்திசைவுப் பாதையில்* நிலைநிறுத்தும் வண்ணம் வடிவமைக்கப்பட்டது. 4.9 மில்லியன் டாலர்கள் மதிப்பிலான இவ்வேவூர்தியின் மூலம் வருடத்திற்கு 100 செயற்கைக் கோள்களை ஏவுவதாகத் திட்டமிடப்பட்டிருந்தது.
# ஹார்ன் முனை

**கார்ன் முனை** *(Cape Horn)* என்பது தென் அமெரிக்காக் கண்டத்தில் தென்கோடி முனையாகும். இது கார்ன் தீவகத்திலுள்ளது.
# ஹார்ன் முனை

## இயல்பு

கார்ன் முனை தென் துருவத்தின் அண்மையிலிருப்பதால் குளிர் அதிகம். தாவரங்கள் முளைப்பதில்லை. இங்கு கடும் புயல்கள் எழுகின்றன.
# ஹார்ன் முனை

## வரலாறு

பனாமா கால்வாய் வெட்டப்படுவதற்கு முன்னர் கப்பல்கள் இம்முனையைச் சுற்றிச் சென்றன. முதலில் 1578இல் சர் பிரான்சிஸ் டிரேக் இம்முனையை அடைந்தார். ஆயினும் 1615இல் இங்கு சென்ற டச்சு மாலுமிகள் தங்கள் நாட்டிலுள்ள கோர்ன் (Hoorn) மாகாணத்தின் பெயரை வைத்தனர். இதுவே நாளடைவில் கார்ன் என்றாயிற்று.  
- "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.
# என்றி அட்சன்

**என்றி அட்ஸன்** (Henry Hudson) ஆசிய நாடுகளுக்குப் புதுவழி கண்டுபிடிக்க முயன்ற இங்கிலாந்தைச் சார்ந்த கப்பலோட்டி ஆவார்.
# என்றி அட்சன்

## 1607ல் கடற்பயணம்

வட துருவத்தின் வழியாக சப்பானுக்கும் சீனாவுக்கும் செல்ல முடியுமென்று ஹட்ஸன் கருதினார். இதற்காக 1607-ல் இவர் ஒரு கப்பலில் புறப்பட்டார். கிரீன்லாந்தைத் தாண்டிச் சென்றபோது, கடல் உறைந்து இவருடைய வழியை மறைத்தது. எனவே இவர் திரும்பிவிட்டார். அடுத்த ஆண்டும் இவர் புறப்பட்டுச் சென்றபோது, இவ்விதமே தோல்வியுற்றுத் திரும்பினார்.
# என்றி அட்சன்

## 1609ல் கடற்பயணம்

ஆலந்து டச்சு கிழக்கிந்தியக் கம்பெனி நிறுவனத்திற்காக அட்சன் 1609-ல் தம் மூன்றாவது பயணத்தை மேற்கொண்டார். முன்போலவே, கடல் உறைந்து இவருடைய பாதையை மறைத்தது. இவர் தாயகம் திரும்பாமல், மேற்குத்திசை வழியாகச் சீனாவுக்குச் செல்ல நினைத்து, வட அமெரிக்கக் கரையோரமாகச் சென்றார். அங்கு, இப்போது நியூயார்க் நகரம் உள்ள விரிகுடாவை அடைந்து, ஆற்றின் வழியாக உட்பிரதேசத்திற்குச் சென்றார். அப்பிரதேசத்தைத் தாம் கண்டுபிடித்ததால், அது தம்மை அனுப்பிவைத்த டச்சுக்காரர்களுக்குச் சொந்தமென அறிவித்தார். டச்சக்காரர்கள் பிறகு அங்குக் குடியேறினர். அதுவே பின்னர் நியூயார்க் நகரமாக வளர்ச்சி அடைந்தது.
# என்றி அட்சன்

## 1610ல் கடற்பயணம்

ஆலந்துக்கு அட்சன் திரும்பிச் செல்லும்போது லண்டனில் இவருடைய கப்பலை ஆங்கிலேயர் பறிமுதல் செய்தனர். இங்கிலாந்துக்கே இனி சேவை செய்வதாக அட்சன் வாக்குறுதி அளித்து, தம் நான்காவது கடல் பயணத்தை ஆங்கிலக் கப்பலொன்றில் 1610ல் மேற்கொண்டார். கிரீன்லாந்தைக் கடந்து செல்லும்போது கடல் உறைந்துவிட்டது. கப்பலும் சிக்கிக்கொண்டது. உணவும் தீர்ந்துபோனதால் ஹட்ஸனும் அவருடன் சென்றவர்களும் மிகுந்த துன்பம் அடைந்தனர்.
# என்றி அட்சன்

## 1611ல் கடற்பயணம்

1611ல் கோடைக்காலம் வந்து கப்பல் புறப்பட்டபோது, கப்பலிலிருந்த சிலர் ஹட்ஸனுக்கு எதிராகக் கிளர்ச்சி செய்தனர். ஹட்ஸனையும் அவருடைய இளம் மகனையும் மற்றும் ஏழுபேர்களையும் பாதுகாப்பற்ற ஒரு சிறு படகில் ஏற்றி அனுப்பிவிட்டார்கள். படகு எங்கு சென்றதோ, தெரியவில்லை. ஹட்ஸனைப் பற்றிய விவரமும் கிடைக்கவில்லை. ஹென்றி ஹட்ஸன் 1611-ல் மறைந்தார்.
# என்றி அட்சன்

## புகழ்

இவர் மறைவதற்கு நான்கு ஆண்டுகளுக்கு முன்தான் என்றி அட்சனுடைய புகழ் பரவியது. அதற்கு இவர் மேற்கொண்ட கடல் பயணங்களே காரணம். வட அமெரிக்காவிலுள்ள அட்சன் ஆறு, அட்சன் விரிகுடா, அட்சன் நீரிணை ஆகியவை இவர் பெயரால் அழைக்கப்படுபவை.
# வத்தித்திறன்

**வத்தித்திறன்** அல்லது **மெழுகுதிரித்திறன்** (*candlepower*, சுருக்கம்: **cp** அல்லது **CP**) என்பது ஒளிச்செறிவை அளவிடும் ஓர் அலகு ஆகும். மெழுகுவர்த்தி ஒன்றின் குறிப்பிட்ட அளவு அல்லது அதன் கூறுகளினால் வெளிப்படும் ஒளியுடன் தொடர்புடைய ஒளிச்செறிவை இது வெளிப்படுத்துகிறது. ஒரு வத்தித்திறன் 0.981 கேண்டெலாக்களுக்கு சமம். இன்றைய பயன்பாட்டில், *வத்தித்திறன்* என்பது சில சமயங்களில் *கேண்டெலா* இற்கு ஒத்த பொருளாக பயன்படுத்தப்படுகிறது.
# ஓட்டோ வாலெக்

**ஓட்டோ வாலெக்** (*Otto Wallach* மார்ச் 27, 1847 - பிப்ரவரி 26, 1931) என்பவர் வேதியியல் துறையில் நோபல் பரிசு பெற்ற செர்மானிய அறிவியல் அறிஞர் ஆவார்.
# ஓட்டோ வாலெக்

## பிறப்பும் கல்வியும்

*1847* ஆம் ஆண்டு மார்ச்சு மாதம் 27 ஆம் நாள் பிரசியாவின் கோனிசுபர்க் நகரில் பிறந்தவர் ஓட்டோ வாலெக். போட்சுடானில் சிம்னாசியம் பள்ளியில் படித்தார். இலக்கியமும் கலை வரலாறும் பள்ளியில் கற்றுத்தரப்பட்டது. இவற்றில் ஓட்டோ வாலெக் அதிக ஆர்வம் காட்டினார். தன்னார்வத்துடன் வீட்டில் **வேதியியல்** பயின்று பரிசோதனைகள் செய்தார்.  
டொலுயீன் ஐசோமெர் குறித்து ஆராய்ச்சி செய்த ஓட்டோ வாலெக் *கோட்டிங்கன் பல்கலைக் கழகத்தில்* 22 ஆவது வயதில் முனைவர் பட்டம் பெற்றார்.
# ஓட்டோ வாலெக்

## பணியும் விருதும்

*டர்பீன் அண்ட் கேம்பர்* என்ற நூலை எழுதியுள்ளார். கொழுப்பு வட்டக் கலவை என்ற அலிசைக்ளிக் கூட்டுப் பொருள் ஆராய்ச்சிகளுக்கும் கரிம வேதியியலில் இவரின் பங்களிப்புக்கும் வேதியியலுக்கான *நோபல் பரிசு* ஓட்டோ வாலெக்கிற்கு **1910** ஆம் ஆண்டு வழங்கப்பட்டது.
# ஓட்டோ வாலெக்

## இறப்பு

கடைசி வரை பல ஆராய்ச்சிகளை மேற்கொண்டு வந்த ஓட்டோ வாலெக் **1931** ஆம் ஆண்டு பிப்ரவரி 26 ஆம் நாள் மறைந்தார்.
# அ. மு. சரவண முதலியார்

**சரவண முதலியார்** என்பவர் தமிழில் சாகித்திய அகாதெமி விருது பெற்ற அ. ச. ஞானசம்பந்தனின் தந்தை ஆவார். சைவமும் தமிழும் தழைக்கச் செய்த அறிஞர்களுள் இவரும் ஒருவர்.
# அ. மு. சரவண முதலியார்

## பிறப்பும் வாழ்வும்

இவர் 1887 ஆம் ஆண்டு முத்துசாமி- சீதை அம்மாளுக்கு மூன்றாவது குழந்தையாகப் பிறந்தவர். இவர் பிறந்த ஊர் அரசங்குடி. இவர் அறுவை வாணிகம் புரிந்து, லால்குடிக்குக் குடியேறினார்.
# அ. மு. சரவண முதலியார்

## ஆற்றிய பணிகள்

1928 ஆம் ஆண்டு முதல் செட்டிநாட்டிலுள்ள கீழைச் சிவல்பட்டி மீனாட்சி சுந்தரேசுவரர் கலாசாலைத் தலைமைப் பொறுப்பை ஏற்றார். 1930 ஆம் ஆண்டு லால்குடி உயர்நிலைப் பள்ளியில் தமிழாசிரியராகவும், பின்னர் திருச்சி மாவட்ட பள்ளிகள் பலவற்றில் தமிழாசிரியராகவும் பணியாற்றி 1943 இல் பணி ஓய்வு பெற்றுள்ளார்.
# அ. மு. சரவண முதலியார்

## படைப்புகள்

தமிழ்ப் புலமைப் பெற்ற இவர், அறிஞர் ந.மு.வேங்கடசாமி நாட்டாருடன் இணைந்து, திருவிளையாடல் புராணத்திற்குப் பேருரை எழுதியுள்ளார்.
எழுதிய நூல்கள்:
- அமுதடி அடைந்த அன்பர்
- இரு பெருமக்கள்
- கட்டுரைப் பொழில்.
# அ. மு. சரவண முதலியார்

## பட்டங்கள்

திருச்சி சைவ சித்தாந்த சபை சார்பில் இவருக்கு, *பெருஞ் சொல் விளக்கனார்* எனும் பட்டம் வழங்கப்பட்டது.
1) தமிழ்ப் பொழில், இதழ், கரந்தைத் தமிழ்ச் சங்கம், தஞ்சை- 1958.
2) சரவண முதலியார், கட்டுரைப் பொழில், கங்கைப் புத்தக நிலையம்-2005.
3) பெரியபெருமாள், " தமிழ் வளர்த்த நல்லறிஞர்கள் " மதி நிலையம்-2004.
# மீரான் மைதீன்

**மீரான் மைதீன்** (*Meeran Mohideen*) இந்தியாவின், தமிழ்நாட்டிலுள்ள, கன்னியாகுமரி மாவட்டத்தைச் சேர்ந்த ஓர் இலக்கியவாதியாவார். 1968 ஆம் ஆண்டு பெருவிளை என்ற கிராமத்தில் பிறந்தார். சிறுகதை எழுத்தாளரான இவர் மேடை நாடகக் கலைஞராகவும், பேச்சாளராகவும், திரைப்பட உதவி இயக்குனராகவும் இருந்துள்ளார். மேடைகளில் கதை சொல்லியாகவும் இயங்கி வருகிறார். 1998 ஆம் ஆண்டில் இவர் எழுதத் தொடங்கினார்.
# மீரான் மைதீன்

## சிறுகதைப் படைப்புகள்

1. கவர்னர் பெத்தா
1. ரோசம்மா பீவி
1. சித்திரம் காட்டி நகர்கிறது
# மீரான் மைதீன்

## குறும்புதினம்

1. மச்சுதூன்
# மீரான் மைதீன்

## புதினங்கள்

1. ஓதி எறியப்படாத முட்டைகள்
1. அஜ்னபீ
# மீரான் மைதீன்

## குறும்படம்

1. அழகிய நாயகி
# மீரான் மைதீன்

## பெற்ற பரிசுகள்

1. சோதி விநாயகம் பரிசு
1. நியூ செஞ்சுரி புத்தக நிறுவனப் பரிசு
# கார்பாக்சிசைக்ளோபாசுபமைடு

**கார்பாக்சிசைக்ளோபாசுபமைடு** *(Carboxycyclophosphamide)* என்பது C<sub>7</sub>H<sub>15</sub>C<sub>l2</sub>N<sub>2</sub>O<sub>4</sub>P என்ற மூலக்கூற்று வாய்ப்பாடு கொண்ட செல்நச்சு புற்றுநோய்முறி மருந்தான சைட்டோபாசுபமைட்டின் வீரியமற்ற வளர்சிதை விளைபொருளாகும். சைக்ளோபாசுபமைடின் செயல்முடக்க வளர்சிதைமாற்ற வழிமுறையில், முதலில் 4-ஐதராக்சிசைக்ளோபாசுபமைடாகவும் பின்னர் பகுதியாக ஆல்டோபாசுபமைடாக இயங்குச் சமநிலை மாற்றமடைகிறது. பின்னர் இந்த ஆல்டோபாசுபமைடு ஆல்டிகைடு டி ஐதரசனேசு என்ற நொதியால் ஆக்சிசனேற்றம் செய்யப்பட்டு கார்பாக்சிசைக்ளோபாசுபமைடு உருவாகிறது
# நானோ கத்தி

நுண்வரைவி மூலம் எடுத்த படம்.ஒரு கார்பன் நானோ குழாய் இரு டங்க்ஸ்டன் தங்குதன் ஊசிகளால் நீட்சியடையச்செய்யப்படுகிறது. நானோ கத்தியின் உடையும் புள்ளியைக் கண்டறிய முக்கோண வடிவிலுள்ள முனையைக் கொண்ட அணுவின் விசையால் செயல்படும் வளைவுச் சட்டம் உள்ளது.]]  
உயிரிய செல்களைப் (biological cells) பிரிக்கவும், வெட்டவும் கார்பன் நானோ குழாயால் உருவாக்கப்பட்ட கருவியே **நானோ கத்தி** (**nano knife**)ஆகும்.
ஒரு பாலாடைக்கட்டியை வெட்டும் கத்தியைப் போன்றே செயல்படுகிறது. இரு தங்குதன் ஊசிகளுக்கிடையே ஒரு கார்பன் நானோ குழாய் இணைக்கப்பட்டுள்ளது. இவை உயிரிய செல்களைச் சிறிய கூறுகளாக வெட்ட உதவுகிறது. இலத்திரன் நுண்ணோக்கியின் மூலம் இவற்றின் செயல்பாட்டை காண இயலும் கெலராடோ பல்கலைக் கழகம் போன்ற பல பல்கலைக் கழகங்கள் இதற்கான ஆய்வில் ஈடுபட்டுள்ளன.  
உயிரிய செல்களின் (3D) முப்பரிமான படங்களை எடுக்க நானோ கத்தி பயன்படுகிறது. 300 நானோ மீட்டர் தடிமனான திசுக்களை இலத்திரன் திசு அடுக்கு சிறப்புக் கதிர் வீச்சு வரைவி (Electron tomography) படம் எடுக்க முடிகிறது.
மின்னூட்டம் பெறக்கூடியப் பல்பகுதி மாதிரி (polymeric specimen) மட்டுமே இப்போது அலகிடு எதிர்மின்னி நுண்ணோக்கியின் மூலம் காண இயலுகிறது.
# பகத் கி கோதி - மன்னார்குடி வாராந்திர விரைவுவண்டி

**பகத் கி கோதி - மன்னார்குடி வாராந்திர விரைவு வண்டி** (*Bhagat Ki Kothi–Mannargudi Weekly Express*) இந்தியாவின் இராசத்தான் மாநிலத்திலுள்ள பகத் கி கோதி இரயில் நிலையத்தையும் தமிழ்நாடு மாநிலத்திலுள்ள மன்னார்குடியையும் இணைக்கும் ஒரு விரைவு இரயில் ஆகும். வாரமொருமுறை 16863 மற்றும் 16864 ஆகிய தொடர்வண்டி எண்களில் இவ்விரைவு இரயில் இயக்கப்படுகிறது. தற்போது அதிவிரைவு வண்டியாக மேம்படுத்தப்பட்டுள்ளது.
# பகத் கி கோதி - மன்னார்குடி வாராந்திர விரைவுவண்டி

## சேவை

பகத் கி கோத்தி-மன்னார்குடி வாராந்திர விரைவு வண்டிகள் சராசரியாக மணிக்கு 57 கிலோமீட்டர் வேகத்தில் செல்கின்றன. இவை மொத்தமாக 2859 கி.மீ. வேகத்தை 48.30 மணி நேரத்தில் கடக்கின்றன. இந்த இரயில் தெற்கு இரயில்வே மண்டலத்தால் இயக்கப்பட்டு திருச்சிராப்பள்ளி சந்திப்பில் பராமரிக்கப்பட்டு வருகிறது. மன்னார்குடியை அடைந்ததும் காலி பெட்டிகள் திருச்சிராப்பள்ளிக்கு கொண்டு செல்லப்படுகின்றன. பராமரிப்பு பயணத்தின் போது இதே போல எதிர்பாதையில் நீடாமங்கலம் சந்திப்பில் இப்பணி நடைபெறுகிறது.
# பகத் கி கோதி - மன்னார்குடி வாராந்திர விரைவுவண்டி

## வழித்தடம் மற்றும் நிறுத்தங்கள்

விரைவுவண்டியின் முக்கிய நிறுத்தங்கள்:
- பகத் கி கோதி
- சோத்பூர் சந்திப்பு
- மெர்டா சாலை சந்திப்பு
- செய்ப்பூர் சந்திப்பு
- சவாய் மாதோபூர் சந்திப்பு
- கோட்டா சந்திப்பு
- நாகடா சந்திப்பு
- உச்சைன் சந்திப்பு
- போபால் சந்திப்பு
- இட்டார்சி சந்திப்பு
- நாக்பூர் சந்திப்பு
- பால்கர்சா சந்திப்பு
- பெடபள்ளி சந்தி
- வாரங்கல்
- விசயவாடா சந்திப்பு
- குதூர் சந்திப்பு
- சென்னை எழும்பூர்
- விழுப்புரம் சந்திப்பு
- சிதம்பரம்
- மன்னார்குடி
# பகத் கி கோதி - மன்னார்குடி வாராந்திர விரைவுவண்டி

## இழுவை

பாதை இன்னும் முழுமையாக மின்மயமாக்கப்படாததால், பகத் கி கோத்தி டீசல் அடிப்படையிலான இயந்திரம் மூலம் பகத் கி கோத்தியிலிருந்து சவாய் மாதோபூர் வரை இழுத்துச் செல்லப்படுகிறது. பின்னர் இது மன்னார்குடி வரை இடார்சி மின் இயந்திரத்துடன் இணைக்கப்படுகிறது.
# பகத் கி கோதி - மன்னார்குடி வாராந்திர விரைவுவண்டி

## இணைப்புப் பெட்டிகள்

மொத்தம் 18 தொடரிணைப்புப் பெட்டிகள் இரயிலில் உள்ளன. அவை:
- 1 குளிர் இரண்டாம் அடுக்கு
- 3 குளிர் மூன்று அடுக்கு
- 6 படுக்கைகள்
- 6 பொது
- 2 இரண்டாம் வகுப்பு சரக்கு / சிப்பம் ஊர்தி
# பகத் கி கோதி - மன்னார்குடி வாராந்திர விரைவுவண்டி

## திசை

இந்த இருப்பூர்தி அதன் திசையை நான்கு முறை மாற்றியமைத்துக் கொள்கிறது. அவை:
- சவாய் மாதோபூர் சந்திப்பு
- நாகடா சந்திப்பு
- நீடாமங்கலம் சந்திப்பு தொடருந்து நிலையம்
# தந்தை மகளுக்கு எழுதிய கடிதங்கள் (நூல்)

**தந்தை மகளுக்கு எழுதிய கடிதங்கள்** (*Letters from a Father to His Daughter*) என்பது, சவகர்லால் நேரு தன் மகள் (10 வயது) இந்திரா பிரியதர்சினிக்கு இயற்கை வரலாறு மற்றும் உலக நாகரிகங்களின் தோற்றம் பற்றிய விவரங்களை விளக்கி எழுதிய 30 கடிதங்களின் தொகுப்பு நூலாகும்.  
இக்கடிதங்களை எழுதும்போது நேரு அகமதாபாத்திலும் இந்திரா முசௌரியிலும் இருந்தனர். இக்கடிதங்கள் ஆங்கிலத்தில் எழுதப்பட்டிருந்தன. பின்னர் அவை புகழ்பெற்ற நாவலாசிரியர் முன்சி பிரேம்சந்த் என்பவரால் இந்தியில் மொழிபெயர்க்கப்பட்டன. அவை இந்தியில் *பிட்டா கீ பத்ரா புத்ரி கீ நாம்* என்ற பெயரில் புத்தகமாகத் தொகுக்கப்பட்டது.
# இரண்டு இலை உள்ள மரம்

***வெல்விட்சியா*** **'(Welwitschia)**' எனும் ஒற்றைத் தாவர இனமுள்ள பேரினம் ஆகும். இந்த பூக்கும் தாவரப் பேரினத்தின் ஒரேயொரு இனமான ***வெல்விட்சியா மிராபிலிசு*** **'(Welwitschia mirabilis)**' நமீபியாவிலும் அங்கோலவிலும் அமையும் நமீபு பாலநில அச்சுறுத்தல் இனமாகும்.நீட்டோபைட்ட பிரிவு, வெவிட்சியாசியேல்சு வரிசையில் வெவிட்சியாசியே மட்டுமே உயிர்வாழும் பேரினமாகும், நீட்டோபைட்டா பிரிவில் உயிர்வாழும் மூன்று பேரினங்களாக, *வெல்விட்சியா*, *நீட்டம்*, * எபெடிரா* ஆகியன அமைகின்றன. இது பொதுவாக "உயிர்வாழும் தொல்லுயிர் எச்சம்" என வழங்குகிறது.
# இரண்டு இலை உள்ள மரம்

### வகைப்பாடு

தாவரவியல் பெயர் : வெல்விட்சியா மிராபிலிஸ் (Welwitschia mirabilis)  
குடும்பம் : நீட்டேசியீ (Gnetaceae)
# இரண்டு இலை உள்ள மரம்

### மற்ற பெயர்கள்

தும்போ மரம்(Tree Tumbo)
# இரண்டு இலை உள்ள மரம்

### மரத்தின் அமைவு

இது மிகச் சிறிய மரம் ஆகும். இது தரையிலிருந்து சிறிது மட்டுமே மேல் நோக்கி வளர்ந்துவரும் மரமாகும் . பார்ப்பதற்கு மிகவும் விந்தைமிகும் தோற்றம் கொண்டுள்ளது. தண்டுப்பகுதி சில சமயங்களில் 14 அடி சுற்றளவு கொண்டிருக்கும். இவற்றிலிருந்து இரண்டு இலைகள் மட்டுமே வளர்ந்து உள்ளன. இவ்விலைகள் 20 அடி (6.5மீ) நீளத்திற்கும், 20 செ.மீ அகலத்திற்கும் இருக்கும். இவை தரையை ஒட்டியே கிடக்கும். இவ்விலைகள் சதைப்பற்றுடனும், தோல் வார் போன்று தடிப்பாகவும் இருக்கும். இலையின் நுனி இரண்டாக பிளவுபட்டு இருக்கும். மரத்தின் நடுவிலிருந்து பெண் கூம்பு மலர்கள் 5 செ.மீ. நீளத்திற்கு பச்சை நிறத்துடனும், ஆண் கூம்பு மலர்கள் 3 செ.மீ. நீளத்திற்கு பழுப்பு நிறத்துடனும் இருக்கும். இதன் வேர் 200 அடிகள் வரை நீண்டுக் காணப்படுகிறது.
# இரண்டு இலை உள்ள மரம்

### பரவல் பகுதிகள்

இம்மரம் தென் ஆப்பிரிக்காவின் மேற்குப் பாலைவனப்பகுதியில் மட்டுமே காணப்படுகிறது. இவற்றின் இலைகளில் பனித்துளி இரவில் தனித்து காணப்படுகிறது. இவற்றின் இலைகளில் பனித்துளி இரவு நேரங்களில் படிவதால் சில உயிரினங்கள் இங்கு குடியேறுகின்றன.
# இரண்டு இலை உள்ள மரம்

## சிறப்புகள்

இம்மரத்தில் இரண்டு இலைகள் மட்டுமே உள்ளது. தன்னுடைய ஆயுள் காலம் முழுவதும் இரண்டு இலைகள் மட்டுமே கொண்டுள்ளது. இவ்விலைகள் 5-8 செ.மீ. மட்டுமே ஒராண்டில் வளர்கின்றன. இம்மரம் 100 ஆண்டுகளுக்கு மேல் உயிர் வாழ்கிறது. இத்தாவரம் இருக்கும் இடங்களில் ஆண்டுக்கு,ஏறத்தாழ ஓர் அங்குலத்திற்கும் குறைவான மழையேப் பொழிகிறது.
# இரண்டு இலை உள்ள மரம்

## மேற்கோள்

| 1 || சிறியதும் - பெரியதும் || அறிவியல் வெளியீடு || ஜூன் 2001
# பாமணி விரைவுவண்டி

**பாமணி விரைவு இரயில்** *(Pamani Express)* ஆந்திரப் பிரதேச மாநிலத்தின் திருப்பதி நகரையும் தமிழ்நாட்டிலுள்ள மன்னார்குடி நகரத்தையும் இணைக்கின்ற இந்திய இரயில்வேயின் ஒரு விரைவு இரயிலாகும்
# பாமணி விரைவுவண்டி

## பெட்டி வகைகள்

இரயிலில் நிலையான 16 பெட்டிகள் கலந்திருக்கும். மணிக்கு 110 கிலோமீட்டர் வேகத்தில் செல்லும்.  
- 7 இரண்டாம் வகுப்பு (டி எனப் பெயரிடப்பட்டது)
- 1 குளிரூட்டப்பட்ட நாற்காலி இருக்கை (சி1 எனப் பெயரிடப்பட்டது)
- 2 இரண்டாம் வகுப்பு சரக்கு வாகனம்
- 5 பொது
- 2 பொது + மாற்றுத்திறனாளி + தடை  
| இயந்திரம் | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| காவலர் | பொது | பொது | பொது | டி7 | டி6 | டி5 | டி4 | டி3 | டி2 | டி1 | சி1 | பொது | பொது | பொது | காவலர் | } |
# பாமணி விரைவுவண்டி

## அட்டவணை

பாமனி விரைவு இரயிலின் கால அட்டவணை
| இரயில் எண் | நிலையக் குறியீடு | புறப்படும் நிலையம் | புறப்படும் நேரம் | புறப்படும் நாள் | சேருமிடம் | சேரும் நேரம் | சேரும் நாள் |  |
| --- | --- | --- | --- | --- | --- | --- | --- | --- |
| 17407 | TPTY | திருப்பதி | 10:40 மு.ப | செவ்வாய் , வியாழன், சனி | மன்னார்குடி | 9:20 பி.ப | அதே நாட்கள் (செவ்வாய் , வியாழன், சனி ) |  |
| 17408 | MQ | மன்னார்குடி | 5:45 மு.ப | ஞாயிறு, புதன், வெள்ளி | திருப்பதி | 4:35 பி.ப | அதே நாட்கள் (ஞாயிறு, புதன், வெள்ளி ) | } |
# பாமணி விரைவுவண்டி

## வழித்தடம்

இந்த விரைவு இரயிலின் வழித்தடத்தில் உள்ள முக்கிய நிறுத்தங்கள் வருமாறு.
- பாகலா சந்திப்பு
- சித்தூர் சந்திப்பு
- காட்பாடி சந்திப்பு
- விழுப்புரம் சந்திப்பு
- கடலூர் துறைமுகம் சந்திப்பு
- திருவாரூர் சந்திப்பு
# பூயா ரைய்மொண்டி

**பூயா ரைய்மொண்டி**(*Puya raimondii*) அல்லது **ரைமொண்டி கோவ்** (*Raimondi Cove*) அல்லது **ஆண்டிஸ் ராணி** (*Queen of the Andes*) (ஆங்கிலம்), *டைட்டாங்கா* மற்றும் *இலகுவாஷ்* இவற்றில் 44 இனச் செடிகள் உள்ளன.  
ஒற்றை விதையிலைத் தாவரத்தில் மிகப்பெரியதாக வளரும் செடியான இச்செடி 40 அடி உயரம் வளரக்கூடியது. இலைகள் வட்ட வடிவில் ரோஜாப்பூ போல் அமைந்திருக்கும். இச்செடி 150 ஆண்டுகள் ஆன பிறகே பூக்கிறது. இதனுடைய மலர் கொத்து 34 அடி நீளத்திற்கு வளருகிறது. இதில் 8000-க்கும் மேற்பட்ட வெள்ளை பூக்கள் மலர்கின்றன. பூ முடிந்து விதை வந்தவுடன் இச்செடி இறந்துவிடுகிறது. மலர் கொத்தில் மிகப்பெரியது இதுவே ஆகும். மேலும் உலகில் மிக மெதுவாக பூக்கும் தாவரமும் இதுவே ஆகும்.
# பூயா ரைய்மொண்டி

## காணப்படும் பகுதிகள்

இச்செடி தென் ஆப்பிரிக்காவிலும், தென் அமெரிக்காவிலும் மற்றும் பெரு நாட்டில் வளர்கிறது.
# சீட்டைல் பால்மிடேட்டு

**சீட்டைல் பால்மிடேட்டு** *(Cetyl palmitate)* என்பது C<sub>32</sub>H<sub>64</sub>O<sub>2</sub> என்ற மூலக்கூற்று வாய்ப்பாடு கொண்ட ஓர் எசுத்தர் ஆகும். பால்மிடிக் அமிலம் மற்றும் செட்டைல் ஆல்ககால் ஆகியவற்றிலிருந்து இது தருவிக்கப்படுகிறது. இவ்வெண்மை நிறத் திண்மம் மீன் தலைக் கொழுப்பின் முக்கியப் பகுதிப்பொருளாகும். சிபெர்ம் திமிங்கிலத்தின் மண்டையோட்டில் இம்மெழுகு அதிகமாகக் காணப்படுகிறது . சிலவகை கொழுப்பு மீநுண்துகள்களிலும் சீட்டைல் பால்மிடேட்டு காணப்படுகிறது.
பவள திட்டுகளை உருவாக்கும் கல் பவளப்பாறைகள் தங்கள் திசுக்களில் மிகப்பெரிய அளவிலான சீட்டைல் பால்மிடேட்டு மெழுகைக் கொண்டிருக்கின்றன, இவற்றின் ஒரு பகுதி ஒர் எதிர்உணவுவிருப்ப செயலைச்.செய்கின்றன
# மெழுகுவர்த்தி மரம்

மெழுகுவர்த்தி மரம் (*Parmentiera cereifera*) சிறுமரம். இதன் பட்டை கரடுமுரடாக இருக்கும். இதில் இரட்டை அல்லது மூன்று கூட்டிலைகள் உள்ளன. மரத்தின் அடிப்பகுதியிலும், கிளைகளின் தண்டுப் பகுதியிலும் பூக்கள் வருகின்றன. இவைகள மரத்தின் அடிப்பகுதியிலும், கிளைகளிலும் தொங்கிக் கொண்டு இருக்கும். இது ஒன்று முதல் 3 அடி நீளம் இருக்கும். இவற்றில் ஆப்பிள் பழத்தின் வாசனை இருக்கும்.
# மெழுகுவர்த்தி மரம்

### சிறப்புகள்

இக்காய்கள் பழங்காலத்தில் கடைகளில் மெழுகுவர்த்தி தொங்கவிட்டு விற்பது போன்று இருக்கும். இக்காய்கள் மெழுகுவர்த்தி போன்றே இருக்கும். இதனால் இதை **மெழுகுவர்த்தி மரம்** என்று அழைக்கிறார்கள்
# மெழுகுவர்த்தி மரம்

## காணப்படும் பகுதிகள்

இவை மெக்சிகோ மற்றும் பனாமா ஆகிய இடங்களில் வளர்கின்றன. இவற்றில் இரண்டு இனங்கள் மட்டுமே உள்ளன.
# யூகலிப்டஸ் ரெக்னான்ஸ்

### வகைப்பாடு

தாவரவியல் பெயர் : யூக்கலிப்டஸ் ரெக்னன்ஸ் (Eucalyptus regrans )  
குடும்பம் : மிர்டேசியீ (Myrtaceae)
# யூகலிப்டஸ் ரெக்னான்ஸ்

### இதரப் பெயர்கள்

1. பெரும்பிசின் மரம் (Giant Gum)
1. யூக்கலிப்டஸ்
# யூகலிப்டஸ் ரெக்னான்ஸ்

## மரத்தின் அமைவு

உலகின் மிக கடினமான மரங்களில் மிக உயரமாக வளரக்கூடியது இம்மரமே. இது 325 அடி உயரம் வரை வளரக்கூடியது. ஆத்திரேலியாவில் மிகவும் உயரமாக வளரக்கூடிய மரமும் இதுவே. இவை இலையுதிரா மரவகையைச் சார்ந்தன. இலைகள் மிகுந்த வாசம் உடையவை. இம்மரத்தின் பட்டை மிருதுவாகவும், சாம்பல் நிறமாகவும் இருக்கும். இதனால் இதை ஆத்திரேலியாவின் சாம்பல் மலை மரங்கள் என்றும் அழைக்கிறார்கள்.
# யூகலிப்டஸ் ரெக்னான்ஸ்

## சிறப்புகள்

யூக்கலிப்டசு வகையில் 300 இனங்கள் உள்ளன. இவற்றில் அதிக எண்ணெய் ரெக்னன்ஸ் மரங்களிலிருந்து கிடைக்கிறது. இதன் பட்டை காகிதக் கூழ் செய்ய உதவுகிறது. உலர்ந்த இலைகளை கொண்டு டிங்கர் செய்கிறார்கள். இது மருந்தாக பயன்படுகிறது. இதனுடைய பூக்கள் மிகச் சிறியவை. இதனுடைய காய்கள் மணி வடிவில் உள்ளன. இதனுள் எண்ணற்ற சிறிய விதைகள் உள்ளன.
# யூகலிப்டஸ் ரெக்னான்ஸ்

## பரவல்

ஆத்திரேலியாவுக்கு வெளியே, இம்மரம் நியூசிலாந்திலும் தென்னாப்பிரிக்காவிலும் கென்யாவிலும் தாஞ்சானியாவிலும் வளர்க்கப்படுகிறது.
# யூகலிப்டஸ் ரெக்னான்ஸ்

## மேற்கோள்

- சிறியதும் - பெரியதும், அறிவியல் வெளியீடு, சூன் 2001
# பரளிக்காடு

**பரளிக்காடு** (*Baralikadu*) என்பது கோயம்புத்தூர் மாவட்டம், மேட்டுப்பாளையம் வட்டத்தில், மேற்குத் தொடர்ச்சி மலையின் அடிவாரத்தில் உள்ள கோடைக்கால சுற்றுலாத் தலம் ஆகும்.  
இங்கு வரும் சுற்றுலாப் பயணிகளுக்கு, பில்லூர் அணையின் நீர்த்தேக்கப் பகுதியில் பரிசல் பயணம், பவானி ஆற்றில் குளியல், பழங்குடி மக்கள் வழங்கும் சத்தான உணவு, மேற்கு தொடர்ச்சி மலைக் காட்டில் நடைப்பயணம் மேற்கொள்ள தமிழ்நாடு வனத்துறையினர் உதவுகின்றனர். சுற்றுலாப் பயணிகளிடம் வசூலிக்கும் கட்டணம், பழங்குடி மக்களுக்கே செலவிடப்படுகிறது.
# பரளிக்காடு

## கட்டணம் மற்றும் முன்பதிவு

இங்கு ஒருநாள் இயற்கையோடு தங்குவதற்கு பெரியவர்களுக்கு ரூ. 500, பன்னிரண்டு வயதிற்கு குறைவானவர்களுக்கு ரூ. 400 உணவு செலவு உட்பட வனத்துறையால் கட்டணமாக வசூலிக்கப்படுகிறது. வாரத்தில் சனி மற்றும் ஞாயிற்றுக்கிழமை என இரு தினங்களில் மட்டுமே அனுமதி வழங்கப்படுகிளது. இதற்கு ஒரு வாரம் முன்பே வனத்துறையிடம் முன்பதிவு செய்வது அவசியம்.
# அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி, இராசிபுரம்

**அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி** என்பது தமிழ்நாட்டின், நாமக்கல் மாவட்டம், இராசிபுரத்தில் உள்ள ஒரு நடுநிலைப் பள்ளியாகும்.
# அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி, இராசிபுரம்

## வரலாறு

இப்பள்ளியானது 1956 சனவரி 14 அன்று சேலம் டி. ஜி. தங்கவேல் செட்டியாரின் தலைமையில், அப்போதைய சென்னை மாகாண முதலமைச்சரான காமராசரால் திறந்து வைக்கப்பட்டது. முதலில் துவக்கப்பள்ளியாக ஆரம்பிக்கப்பட்ட இப்பள்ளியானது பின்னர், 1988 செப்டம்பர் 8 அன்று நடுநிலைப்பள்ளியாக உயா்த்தப்பட்டது.